Lysiades (hrnčiar)

Lysiades () bol grécky hrnčiar, činný v poslednej štvrtine 6. storočia pred Kr.

Známy je len vďaka signatúre na exaleiptrone (zvanom tiež kóthón) uloženom v mestskom múzeu Lyone (Musée des Beaux-Arts E 387) Exaleiptron podpísaný Lysiadom ponúka ukážkový príklad zručnosti aténskych hrnčiarov. Váza, ktorá má veľmi zdržanlivú dekoráciu (napr. malé jemné bodky na pásiku po obvode), širokú čiernu nôžku, je datovaná približne do roku 530 pred Kr. Podpis len podčiarkuje schopnosti hrnčiara:
Λυσιάδες μ' ἐποί[η]σεν εὖ preklad: Lysiades ma urobil dobre
- text v starogréčtine

Britský historik umenia John Beazley mu pripisoval aj bostonský exaleiptron (Museum of Fine Arts 99.531, Boston). Určité chyby, ktoré sa v priebehu rokov do Beazleyho spisov „vkradli“, boli po novších výskumoch opravené.

 Referencie 

 Iné projekty 

Kategória:Hrnčiari starovekého Grécka